Bango ya tsage: Saudiyya na goyon bayan Amurka a rikicinta da kasar Iran kan mallakar Nukiliya ▷ NAIJA.NG
Bango ya tsage: Saudiyya na goyon bayan Amurka a rikicinta da kasar Iran kan mallakar Nukiliya
Kasar Saudiya ta bayyana goyon bayanta dari bisa game da matakin da gwamnatin kasar Amurka ta dauka akan kasar Iran game da mallakar makamin Nukuliya da kasar Iran ta yi, kamar yadda kamfanin dillancin labaru na AFP ta ruwaito.
Majiyar NAIJ.com ta ruwaito kasar Amurka ta janye daga yarjejeniyar da gwamnatin tsohon shugaba Obama ta shiga da kasar Iran na cewa zata dakatar da shirinta na hada makaman Nukiliya, a shekarar 2015.
“Kasar Saudiyya ta goyi bayan sanarwar da Amurka ta fitar game da matakin da ta dauka na janyewa daga yarjejeniyar da kasar ta shiga da Iran a baya, tare da daura ma kasar Iran takunkumi.” Inji kasar Saudiyya.
Saudi da Amurka
Kasar Saudiyya ta zargi Iran da yin amfani da kudaden da ta samu tun bayan janye takunkumin da kasar Amurka ta sanya mata a baya wajen lalata zaman lafiya a yankin Larabawa, tare da kawo rarrabe rarraben kawuna.
Rikici a tsakanin kasar Iran da kasar Amurka ba sabon abu bane, duba da cewa dukkanin kasashen biyu na bin mabanbanta sashi na addinin Musulunci ne, yayin da Saudiyya ke kan tafarkin Ahlussunnah, ita kwa Iran kasar shi’a ce.
Hausa News Kasar Saudiya Tsaron Lafiya
The richest musician in the world GLO customer care Kunle Afolayan Baba Ijebu Diamond bank transfer code